OzLabs/hebrew-wiki-articles huggingface dataset:
פורצ'ינו

פטרית פורצ'ינו (בלטינית: Boletus edulis; באיטלקית: Porcino) הוא מפטריות הבסיסה, מין השייך לפטריות (Fungi), כולל סדרת ה-Boletales ומשפחת ה-Boletaceae.

== מאפיינים ==
זוהי אחת מפטריות המאכל הגדולות והמלבבות ביותר (ניתן לקטוף מסוף מאי עד אמצע אוקטובר). הפטרייה בשרנית, בעלת ארומה, דומיננטית מאוד בטעמה וזולה משמעותית ביחס לכמהין הלבן והשחור המשמשים לתיבול.

== מיקום והימצאות ==
מקומות הגידול הטבעי הנפוצים ביותר שלה הם אלונים, שדריים וערמונים מתוקים, אם כי ניתן למצוא אותה בכל מיני יערות. היא אוהבת קצוות יער וקרחות, שם ההתחממות מהירה יותר מאשר בתוך היער. היא נפוצה ברחבי אירופה.

כיום הפטריה גדלה גם כגידול חקלאי.

== מראה חיצוני ==
קוטר כובע הפטריה יכול להגיע גם ל-25-12&nbsp;ס"מ, מבריק כאילו משומן, צבעו חום ערמוני, עם שוליים לבנים ובשרניים. כשהיא צעירה, השכבה התחתונה חיוורת, מאוחר יותר ירקרקה-צהבהבה, יש לה מבנה רגל צינורי וניתן לקלף אותה בקלות מהכובע. גובהה יכול להגיע עד 15 ס"מ, חומה-אדמדמה, פסים, עם רשת עדינה ולבנה בחלק העליון. צבע הבשר שלה אינו משתנה בלחץ. הנבגים שלו בצורת ציר, ואבקת הנבגים בצבע זית, מה שהופך את שכבת הפרי לירקרקה-צהובה כשהיא מתבגרת.<ref></ref>

== ארומה ==
תרכובות הארומה המעניקות לפטריה את הניחוח האופייני שלה כוללות כ-100 רכיבים, כגון אסטרים וחומצות שומן. במחקר של תרכובות הארומה, היה "Oct-1-en-3-one" הכימיקל הנפוץ ביותר שזוהה בפטריות הגולמיות, כאשר לפירזינים יש אפקט ארומה מוגבר ותכולה מוגברת לאחר ייבוש.

==שימושים==
הבולטוס (פורצ'ינו) הייתה פטריית המאכל הטובה והחשובה ביותר ברומא העתיקה (פּליניוס 22: 92; Seneca: Epist. 95: 25). ניתן לקשר את המילה לשם הפטרייה היוונית bolétes, bolítes.

כיום זוהי הפטריה חשובה ביותר ב, ובעלת חשיבות רבה גם ברוב המטבחים האירופיים האחרים.

=== הכנה ===
הפטריה טעימה מאוד וניתן להכין אותה במגוון דרכים: גולמית בסלט, במרק פטריות, מאודה בחמאה - כתוספת, מטוגנת וצלויה.

לאחר ייבוש וטחינה הפטריה משמשת גם כתבלין להרבה מאכלים.

השפעותיו החיוביות על הבריאות (השפעות אנטי דלקתיות, אנטיבקטריאליות, אנטי ויראליות) הוכחו גם הן על ידי המדע.

== גלריה ==
<gallery>

קובץ:Boletus_edulis_235.jpg|קישור=Fájl:Boletus_edulis_235.jpg
קובץ:Boletus_edulis_239.jpg|קישור=Fájl:Boletus_edulis_239.jpg
קובץ:Boletus_edulis_2390.jpg|קישור=Fájl:Boletus_edulis_2390.jpg
קובץ:Boletus_edulis_333.jpg|קישור=Fájl:Boletus_edulis_333.jpg
קובץ:Boletus_edulis_444.jpg|קישור=Fájl:Boletus_edulis_444.jpg
</gallery>

== ראו גם ==
* List of Boletus species
* List of North American boletes

==קישורים חיצוניים==

== הערות שוליים ==

קטגוריה:תבלינים
קטגוריה:פטריות מאכל
קטגוריה:המטבח האיטלקי
קטגוריה:פטריות בסיסה
ז'רמי בוגה

ג'רמי בוגה (בצרפתית: Jérémie Boga; נולד ב-3 בינואר 1997) הוא כדורגלן איבוארי-צרפתי המשחק בעמדת הקשר ההתקפי בניס.

==קריירת מועדונים==
בוגה נולד במרסיי להורים ממוצא איבוארי. בוגה התחיל לשחק כדורגל בקבוצת הילדים אספטט מרסיי. בגיל 12 משפחתו עברה ללונדון שבגלל העבודה של אביו והצטרף לקבוצת הנוער של צ'לסי.

ב-31 באוגוסט 2015 הושאל לסטאד רן מליגה 1. ב-18 בספטמבר ערך את הופעת הבכורה שלו בקבוצה בתיקו 1-1 נגד ליל. ב-28 בנובמבר הבקיע את שער הבכורה שלו בקבוצה בתיקו 2-2 נגד סטאד ריימס.

ב-6 ביולי 2016 הושאל לגרנדה מהלה ליגה. ב-20 באוגוסט ערך את הופעת הבכורה שלו בתיקו 1-1 נגד ויאריאל. שבוע לאחר מכן בוגה כבש את שערו הראשון בקבוצה בהפסד 5-1 נגד לאס פאלמאס.

לקראת עונת בוגה חזר לצ'לסי ואף פתח במשחק הראשון בעונה זו נגד ברנלי. אולם הוחלף בדקה ה-18 לאחר הרחקתו של גארי קייהיל. ב-28 באוגוסט 2017 הושאל לברמינגהאם סיטי מהפוטבול ליג צ'מפיונשיפ. ב-25 בנובמבר הבקיע בתיקו 1-1 במשחק החוץ נגד שפילד יונייטד שער שזכה לתואר שער העונה של המועדון.

ב-21 ביולי 2018 חתם בססואולו מהסרייה א' תמורת כ-3.5 מיליון פאונד.

ב-24 בינואר 2022 הושאל לאטאלנטה עד לסיום העונה ולאחר מכן חתם בקבוצה.

ב-25 ביולי 2023 חתם בניס תמורת 18 מיליון אירו.

==קריירה בינלאומית==
בצעירותו, בוגה שיחק בנבחרות הנוער של צרפת. באפריל הודיע כי החליט לייצג את חוף השנהב. ב-10 ביוני 2017 ערך את הופעת הבכורה שלו בנבחרת חוף השנהב בהפסד 3-2 ל. ב-8 באוקטובר 2021 הבקיע את שער הבכורה שלו בנבחרת בניצחון 0-3 נגד .

==קישורים חיצוניים==

קטגוריה:כדורגלנים צרפתים
קטגוריה:כדורגלנים מחוף השנהב
קטגוריה:קשרי כדורגל צרפתים
קטגוריה:קשרי כדורגל מחוף השנהב
קטגוריה:מרסיי: כדורגלנים
קטגוריה:כדורגלני צ'לסי
קטגוריה:כדורגלני סטאד רן
קטגוריה:כדורגלני גרנדה
קטגוריה:כדורגלני ברמינגהאם סיטי
קטגוריה:כדורגלני ססואולו
קטגוריה:כדורגלני אטאלנטה
קטגוריה:כדורגלני ניס
קטגוריה:כדורגלני נבחרת חוף השנהב
קטגוריה:ספורטאים צרפתים בספרד
קטגוריה:ספורטאים צרפתים באנגליה
קטגוריה:ספורטאים צרפתים באיטליה
קטגוריה:ספורטאים איבוארים בספרד
קטגוריה:ספורטאים איבוארים באנגליה
קטגוריה:ספורטאים איבוארים באיטליה
קטגוריה:צרפתים ממוצא איבוארי
קטגוריה:צרפתים שנולדו ב-1997
קטגוריה:איבוארים שנולדו ב-1997
כנף תובלה 89 שיל חיל האוויר של ארצות הברית

כנף תובלה 89 שיל חיל האוויר של ארצות הברית (באנגלית: 89th Airlift Wing) היא כנף של חיל האוויר האמריקאי המספקת טיסות אוויריות בינלאומיות, תשתיות לוגיסטיקה ותקשורת לנשיא ארצות הברית, לסגן נשיא, למפקדי הפיקודים הקרביים המאוחדים, למנהיגים בכירים ולמשימות תובלה בין-יבשתיות המוטלות על ידי הבית הלבן וראש מטה חיל האוויר. בסיס האם של כנף התובלה 89 בבסיס אנדרוז במרילנד בסמוך לוושינגטון די.סי הבירה.

== מבנה ==
כנף התובלה 89 של חיל האוויר האמריקאי כוללת את:
* טייסת תובלה 1 - מטוסי בואינג C-32 ובואינג C-40 קליפר
* טייסת תובלה 99 - מטוסי גאלפסטרים C-20B, גאלפסטרים C-37A, גאלפסטרים C-37B
* להק מבצעים- אחראי להובלת נשיא ארצות הברית, ברחבי העולם, באמצעות שני מטוסי בואינג VC-25 המכונים אייר פורס 1 כאשר הנשיא על סיפונם.

== גלריה ==
<gallery>
קובץ:Air Force One and its hangar.jpg|מתחם כנף תובלה 89 והאנגר אייר פורס 1 (מימין)
קובץ:Barack Obama and Presidential Logistics Squadron in front of Air Force One.jpg|הנשיא ברק אובמה מצטלם עם חברי להק המבצעים הנשיאותית ב-2015
קובץ:SAM PAX - unwavering professionals 150401-F-WU507-034.jpg|מטוס גאלפסטרים של הטייסת לא מסומן של הכנף
קובץ:And-c-37a-89aw.jpg|מטוס גאלפסטרים C-37A מסומן של הכנף
קובץ:89th Airlift Wing 237.jpg|מטוס בואינג C-40 של הכנף
קובץ:C-32 USAF (13412729933).jpg|מטוס בואינג C-32 המשרת את סגן הנשיא ומזכיר המדינה
קובץ:VC-25A Air Force One at Kennedy Space Center (2010).jpg|המטוס הנשיאותי אייר פורס 1 מדגם בואינג VC-25A
קובץ:Air Force 1 landing at Pittsburgh IAP.jpg|אייר פורס 1 בעת נחיתה
</gallery>

== ראו גם ==
* טייסת המסוקים הראשונה של חיל הנחתים
* המכוניות הנשיאותיות

==קישורים חיצוניים==

== הערות שוליים ==

קטגוריה:נשיאות ארצות הברית
קטגוריה:יחידות חיל האוויר של ארצות הברית
קטגוריה:כלי התחבורה של נשיא ארצות הברית
שמן ענבים

שמן ענבים הוא שמן בישול ושמן צמחי המופק מזרעי ענבים, תוצר לוואי של ייצור יין.<ref></ref><ref name=":0"></ref>

== שימוש ==
=== בישול ===
לשמן ענבים נקודת עשן בינונית-גבוהה של כ-216 מעלות צלזיוס (421 מעלות פרנהייט). בשל טעמו הנקי והקל, ותכולת הרב שומנים לא רוויים הגבוהה שלו, הוא עשוי להופיע כמרכיב ברטבים לסלט ומיונז וכבסיס לחליטות שמן של שום, רוזמרין, עשבי תיבול או תבלינים אחרים. כמו כן, הוא מופיע באופן נרחב במוצרי מאפה, פנקייקים וופלים. בנוסף כך, שמים שמן ענבים על צימוקים כדי לשמר את טעמם לאורך זמן.

=== מחקר ===
על פי מחקר מ-2012 על 21 זני ענבים, ניתן להבין כי שמני ענבים שונים זה מזה בהרכבם הכימי בתלות בזן העינב, במיוחד בכמות החומצה הלינולאית והטוקופרולים בשמן.<ref></ref>

אף על פי שזרעי ענבים מכילים פוליפנולים , כגון פרואנתוציאנידינים ,<ref name="Joshi2001"></ref> שמן ענבים מכיל כמויות זניחות של תרכובות אלו.<ref name="Nakamura2003"></ref> אף על פי שמרכיבי שמן הענבים עשויים לסייע לבריאות האדם, במחקר קליני שבוצע ב-2016 נקבע כי לא ניתן להצביע על השפעה כלשהי על בריאות האדם.<ref></ref>

=== סכנות בריאותיות אפשריות ===
שמן ענבים נמצא מדי פעם כמכיל רמות מסוכנות של פחמימנים ארומטיים רב-טבעתיים, וזאת בשל מגע ישיר עם גזי בעירה במהלך תהליך הייבוש של הענבים.<ref name="Moret"></ref>

== הפקה ==
כ-90% מתכולת הענבים עובר לייצור יין, כאשר זרעי הענבים, תוצר לוואי של ייצור היין, נמעכים בשביל לקבל שמן ענבים. הפקת שמן ענבים מתרחשת בעיקר באזורי גידול ענבים ובמיוחד באזור הים התיכון.

== הרכב ==
הטבלה הבאה מפרטת את הרכב חומצות השומן בשמן ענבים:<ref></ref>
{| class="wikitable"
|-
!חומצה
!אחוזים
|-
| חומצה לינולאית (חומצת שומן אומגה 6 לא רוויה)
| 69.6%
|-
| חומצה אולאית (חומצת שומן אומגה 9 לא רוויה)
| 15.8%
|-
| חומצת פלמיטית (חומצת שומן רוויה)
| 7%
|-
| חומצה סטארית (חומצת שומן רוויה)
| 4%
|-
| חומצה אלפא-לינולנית (חומצת שומן אומגה 3 לא רוויה)
| 0.1%
|-
| חומצה פלמיטולאית (חומצת שומן אומגה 7 לא רוויה)
| פחות מ-1%
|}

שמן ענבים מכיל גם כ- חומרים לא מסובים עשירים בפנולים (טוקופרולים) וסטרואידים (קמפסטרול , בטא-סיטוסטרול וסטיגמאסטרול ).<ref></ref> בהשוואה לשמן חריע, שמן כותנה ושמן סובין אורז, שמן ענבים מכיל כמויות קטנות של ויטמין E.<ref name="bitelog"></ref> כמו כן, שמן ענבים עשיר ברב שומנים לא רוויים ודל בשומן רווי.

== קישורים חיצוניים ==

== הערות שוליים ==

קטגוריה:הזנת חיות מחמד
ענבים
ענבים
קטגוריה:ארומתרפיה
שמן נבט חיטה

שמן נבט חיטה הוא שמן המופק מנבט החיטה, המהווה כ- ממשקל החיטה<ref name="Liu"></ref> וכ- של שמן בתכולתו הכוללת.<ref name="Liu" />

בכמות ייחוס של , שמן נבט חיטה מספק 884 קלוריות.<ref name="usda" /> שמן נבט חיטה מכיל כמות גבוהה של ויטמין E (149 מ"ג ל-100 גרם),<ref name="usda"></ref> שתכולתו פוחתת באופן משמעותי לאחר חמצון-חיזור עקב שיחול, צלייה בתנור או אחסון השמן למשך 6 שבועות. כשמן בישול, הוא בעל טעם חזק ומתכלה בקלות.

שמן נבט חיטה מכיל את חומצות השומן הבאות:
{| class="wikitable"
!רכיב
!כמות אחוזים של הרכיב מתוך 100 גרם
|-
|חומצה לינולאית (אומגה 6 )
| align="center" |55%
|-
|חומצה פלמיטית
| align="center" |17%
|-
|חומצה אולאית
| align="center" |15%
|-
|חומצה אלפא-לינולנית (אומגה 3)
| align="center" |7%
|}
שמן נבט חיטה עשיר בפיטוסטרולים , במיוחד בקמפסטרולים ובטא-סיטוסטרול , הנשארים גם לאחר אחסון לטווח ארוך. כמן כן, השמן מכיל גם את הסטרול אוקטקוסנול .<ref name="Liu"/>

== ראו גם ==
* שמן סובין אורז

== קישורים חיצוניים ==

== הערות שוליים ==

קטגוריה:חיטה
נבט חיטה
בית המשפט הפדרלי השני לערעורים של ארצות הברית

בית המשפט הפדרלי השני לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות ניו יורק, ורמונט וקונטיקט. סמכות ערעורים על שישה בתי משפט מחוזיים: שלושה בניו יורק (המחוז הצפוני, הדרומי, המערבי, ובמרכזי), אחד בקונטיקט ואחד בורמונט.

== מעמד ==
מכיוון שבית המשפט הפדרלי השני לערעורים כולל בתחומו הגאוגרפי את העיר ניו יורק, אשר מהווה עיר עולם בשל השפעתה העצומה, בית המשפט נחשב לאחד מבתי המשפט הפדרליים הגדולים והמשפיעים ביותר לערעורים, במיוחד בענייני דיני חוזים, דיני ניירות ערך ודיני הגבלים עסקיים. כיום במאה ה-21, הוא נחשב לאחד משני בתי המשפט הפדרליים היוקרתיים ביותר לערעורים, לצד בית המשפט הפדרלי לערעורים של מחוז קולומביה.

שלושה שופטים שכיהנו בבית המשפט השני קודמו לכהונה בבית המשפט העליון של ארצות הברית: ג'ון מרשל הרלן השני, ת'ורגוד מרשל וסוניה סוטומיור. כמו כן כיהן בו השופט הנודע לרנד הנד.

== קישורים חיצוניים ==

* 

== הערות שוליים ==

קטגוריה:בתי המשפט הפדרליים לערעורים של ארצות הברית
קטגוריה:קונטיקט
קטגוריה:ורמונט
קטגוריה:מדינת ניו יורק: חוק ומשפט
מספנת צ'טם

מספנת צ'טם ב-1790, ציור מאת ניקולס פוקוק
מספנת צֶ'טֶם (באנגלית: Chatham Dockyard) הייתה מספנה של הצי המלכותי הבריטי בנהר מדווי בקנט, בדרום-מזרח אנגליה. היא הוקמה בצ'טם באמצע המאה ה-16 ועם השנים התרחבה אל ג'ילינגם הסמוכה. בשיא גודלה נמצאו שני שלישים של שטח המספנה בג'ילינגם ושליש בצ'טם.

המספנה הוקמה לאחר הרפורמציה באנגליה, בתקופה שבה הורעו היחסים של ממלכת אנגליה עם הממלכות הקתוליות באירופה, ועל כן נאלצה לחזק את כוחה הימי. במשך למעלה מ-414 שנים השיקה המספנה בצ'טם למעלה מ-500 אוניות מלחמה, ונחשבה למספנה מתקדמת וגדולה ביותר. בשיא פעילותה הועסקו בה 10,000 בעלי מלאכה ושטחה השתרע על פני 1.6 קילומטרים רבועים. המספנה נסגרה ב-1984, חלקה המזרחי הועבר לידי רָשׁוּת הנמלים של מדוויי והוא משמש כיום נמל מסחרי. חלק אחר הוסב לצורכי מסחר, מגורים ופנאי. בשטח המספנה מן המאה ה-18, שגודלו 324,000 מטרים מרובעים, הוקמו מוזיאון ימי ואטרקציה תיירותית בשם "המספנה ההיסטורית בצ'טם" (Chatham Historic Dockyard).

==קישורים חיצוניים==
* 

קטגוריה:היסטוריה של הצי המלכותי הבריטי
קטגוריה:קנט
ממלכת מעין

ממלכת מָעִין הייתה ממלכה עתיקה בדרום ערב, ספציפית בוואדי אל-ג'וף שבצפון מערב תימן של היום, מצפון מערב לממלכת סבא וממערב למדבר הציהד (רמלת אלסבעתין בימינו). הממלכה התקיימה מהמאה ה-6 לפנה"ס עד המאה ה-1 לפנה"ס ולפרקים חלשה על נתיבי הסחר בלבונה. בירת הממלכה הייתה העיר בראקיש (ית׳ל בימינו) ולאחר מכן קרנו (בקרבת מעין, לא רחוק מצנעא).

== שפה ==
לממלכת מעין הייתה שפה משלה, המכונה במחקר מעינית. היא נכתבה בכתב הדרום הערבי, הן המרובע (מוסנד) על גבי אבן הן הרהוט (זבור) על גבי מקלות עץ או גבעולי עלי דקל. שפה זו מתאפיינת בדמיון רב לשבאית, שכנראה נובע ממגע ממושך וקרוב ביניהן, אך גם נבדלת ממנה, בראש ובראשונה באוצר המילים שלה, שיש לו יותר מן המשותף עם שפות אתיופיות. בנוסף לכתובות הרבות מאזור אלג׳וף, נתגלו כתובות מינאיות גם בעיר דדן, במצרים ובדלוס, מה שמעיד על התפוצה הרחבה של בני העם המינאי באזור, כפי שניתן להבין גם מהמקרא (דברי הימים א׳ ד׳ מ״א).

==קישורים חיצוניים==

* 

קטגוריה:תימן: היסטוריה
בית המשפט הפדרלי האחד עשר לערעורים של ארצות הברית

בית המשפט הפדרלי האחד עשר לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1981, במסגרת שאר בתי המשפט הפדרליים במטרה להקל ולהוריד את העומס על בית המשפט הפדרלי לערעורים החמישי.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות פלורידה, אלבמה וג'ורג'יה. סמכות ערעורים על תשעה בתי משפט מחוזיים: שלושה בפלורידה (המחוז הצפוני, הדרומי, והמרכזי), שלושה באלבמה (המחוז הצפוני, הדרומי, והמרכזי) ושלושה בג'ורג'יה (המחוז הצפוני, הדרומי, והמרכזי).

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

== קישורים חיצוניים ==

* 

קטגוריה:בתי המשפט הפדרליים לערעורים של ארצות הברית
קטגוריה:ג'ורג'יה: חוק ומשפט
קטגוריה:פלורידה: חוק ומשפט
קטגוריה:אלבמה
קטגוריה:ג'ורג'יה
בית המשפט הפדרלי הרביעי לערעורים של ארצות הברית

בית המשפט הפדרלי הרביעי לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט דן בערעורים מתשעת בתי המשפט המחוזיים הפדרליים במרילנד, וירג'יניה, מערב וירג'יניה, צפון קרוליינה ודרום קרוליינה ומסוכנויות מנהליות פדרליות. בתשעה בתי משפט מחוזיים: שניים בווירג'יניה (המחוז הצפוני והדרומי), שלושה בצפון קרוליינה (המחוז המערבי, המזרחי והמרכזי),שניים בוירג'יניה המערבית (המחוז הצפוני והדרומי), אחד בדרום קרוליינה ואחד במרילנד.

נכון לשנת 2023 טרם מונה איש משופטי בית המשפט לכהונה בבית המשפט העליון של ארצות הברית.

== קישורים חיצוניים ==

* 

== הערות שוליים ==

קטגוריה:בתי המשפט הפדרליים לערעורים של ארצות הברית
קטגוריה:וירג'יניה המערבית
קטגוריה:וירג'יניה: חוק ומשפט
קטגוריה:מרילנד
קטגוריה:קרוליינה הצפונית
קטגוריה:קרוליינה הדרומית: חוק ומשפט
פורטי מייל (יוקון)

פורטי מייל (באנגלית: Forty Mile, ב: Ch’ëdähdëk) ידועה בעיקר כעיירה העתיקה ביותר בטריטוריית יוקון שבצפון-מערב קנדה. היא נוסדה בשנת 1886 במפגש הנהרות יוקון ו על ידי מחפשי זהב. היא ננטשה ברובה במהלך הבהלה לזהב של קלונדייק שהתרחשה באזור סמוך, אתר העיירה המשיך לשמש את הילידים בני ה. כיום זהו אתר היסטורי שנמצא בבעלות משותפת ובניהול משותף של טרונדק ואצ'ין וממשלת יוקון.

עם זאת, לאתר יש היסטוריה ארוכה בהרבה, כאזור ציד המשמש את האומות הראשונות במשך דורות. מיקום זה היה אחת מנקודות החצייה העיקריות של הנהר בסתיו של עדר איילי הצפון של פורטימייל. ציידים היו מיירטים את העדר כאן כשהוא חצה את נהר היוקון. באביב ובקיץ, זה היה האתר של דיג חשוב של ואלתית. אף על פי שזה לא היה המיקום של המפגש הראשון בין אנשי האומות הראשונות המקומיים לבין לא ילידים, זה המקום שבו אנשים דוברי קיימו את יחסי הגומלין הממושכים הראשונים שלהם עם התרבות האירופית.

בשנת 1886 הקימו , אלפרד מאיו (Alfred Mayo) וארתור הארפר (Arthur Harper ) מהחברה המסחרית של אלסקה (Alaska Commercial Company, בראשי תיבות ACCo) תחנת סחר, לאחר שהתגלה זהב על נהר ה (40 מיילים). רוב הכורים שרשמו זכות לכרייה (claim) בקלונדייק הגיעו מאזור זה. בית הספר הראשון ביוקון של המיסיון הוקם כאן בשנת 1887 על ידי הכנסייה האנגליקנית. באותה שנה הקים מפקח המשטרה הרכובה של צפון-מערב את הפלוגה המשטרתית הראשונה של השטח. סביר גם שחוות פורטי מייל (Forty Mile farm) הייתה האתר של החקלאות הראשונה ביוקון. עד 1894, פורטי מייל התהדרה בשתי חנויות מצוידות היטב (של ACCo ושל חברת התחבורה והמסחר של אמריקה הצפונית), ספריית השאלה, אולם ביליארד, 10 בתי מרזח, שתי מסעדות, תיאטרון, בית אופרה, שען ומזקקות רבות. בשיאה מנתה אוכלוסיית האתר כ-600. כיום נותרו רק קומץ מבנים.

ההסכם הסופי של טרונדק ואצ'ין, שאושרר על ידי חברות האומה הראשונה ב-1998, קבע שהאתר ההיסטורי של פורט קודאהי, פורט קונסטנטין ופורטי מייל אמורים להיות בבעלות משותפת ובניהול משותף של טרונדק ואצ'ין וממשלות יוקון. מאז 1998 נערכים במקום חקירות ארכאולוגיות, חקר ארכיון והיסטוריה בעל פה, וייצוב ושימור מבנים. ב-11 ביוני 2006, שתי הממשלות חתמו על תוכנית ניהול בטקס וחגיגה שהתארחו בפורטי מייל על ידי טרונדק ואצ'ין ויחידת האתרים ההיסטוריים של יוקון.

תוכניות עתידיות עבור פורטי מייל כוללות מתקני מבקרים משופרים, הרחבה גדולה של תוכנית פרשנית והמשך עבודת שימור.

הקהילה הקרובה ביותר היא דוסון סיטי, כ-77 קילומטרים במעלה הנהר מאתר העיירה. מאז בנייתו של כביש לקלינטון קריק (Clinton Creek) מ בסוף שנות ה-60 של המאה ה-20, האתר היה נגיש באמצעות כביש, והוא נמצא כ-97 קילומטרים מדוסון. עד היום רוב המבקרים בפורטי מייל מגיעים דרך הנהר, או שטים במורד הנהר מדוסון סיטי או נוסעים במעלה נהר היוקון מאלסקה.

פורטי מייל הוכרזה יחד עם שבעה אתרים נוספים הקשורים להיסטוריה של הילידים כאתר מורשת עולמית בשם טרונדק-קלונדייק במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

==קישורים חיצוניים==
<div style="direction: ltr;">
* [https://www.cbc.ca/news/canada/north/trondek-hwechin-klondike-unesco-site-1.6971705 Tr’ondëk-Klondike] – Nomination Text UNESCO site
* [https://web.archive.org/web/20110305124044/http://www.tc.gov.yk.ca/fortymile.html Government of Yukon Historic Sites Page]
</div>

==הערות שוליים==

קטגוריה:קנדה: היסטוריה
קטגוריה:יוקון
קטגוריה:האינדיאנים בקנדה
טייסת המסוקים הראשונה של חיל הנחתים

טייסת המסוקים הראשונה של חיל הנחתים (באנגלית: Marine Helicopter Squadron One ידועה גם: HMX-1) היא טייסת מסוקים תחת חיל הנחתים של ארצות הברית האחראית על ההובלה בטיסות אוויריות קצרות של נשיא ארצות הברית, סגן הנשיא, חברי ממשלה, ובכירים אחרים.

בסיס האם של הטייסת נמצא בבסיס חיל הנחתים בקוונטיקו, בווירג'יניה. בנוסף לטייסת בסיסי משנה נוספים בבסיס אנאקוסטיה-בולינג בסמוך לוושינגטון הבירה ובבסיס אנדרוז במרילנד.

הטייסת מפעילה את צי המסוקים הנשיאותיים כאשר הוא מורכב ממסוקים מדגם : VH-60N סי-קינג, VH-3D Sea King. בנוסף הטייסת מפעילה גם מסוקים מדגם V-22 בל בואינג מיועדים לתובלת פמליית הנשיא במסעותיו.

בשעה שנשיא ארצות הברית נמצא על סיפון אחד המסוקים אות הקריאה של המסוק מכונה מארין 1, כאשר כלי טיס של חיל הנחתים מטיס את סגן נשיא ארצות הברית, הוא מכונה מארין 2.

== גלריה ==
<gallery>
קובץ:VH-60 Marine One (modified).jpg|מסוק מארין 1 מדגם VH-60N Whitehawk, טס מעל נהר הפוטומק בוושינגטון הבירה,
קובץ:U.S. Marine Corps MV-22B attached to the Presidential Helicopter Squadron (HMX-1).jpg|מסוק V-22 המספק תובלה לוגיסטית לפמליית הנשיא
קובץ:Sikorsky VH-3D 159355 HMX-1 FDK MD1.jpg|מסוק מארין 1 מדגם סיקורסקי VH-3D המשמש לרוב את הנשיא בנסיעותיו הקצרות
קובץ:Sikorsky VH-3D 159359 159355 159353 HMX-1 FDK MD1.jpg|צי מסוקי מארין 1
קובץ:Marine One Lands on the South Lawn of the White House (32522707937).jpg|מסוק מארין 1 בעת נחיתה במדשאה הדרומית של הבית הלבן
קובץ:Marine One helicopter approaching the White House.jpg|הבית הלבן מתוך תא הטייס של מארין 1
קובץ:Bush-downtown-nyc.jpg|מסוק מארין 1 בביקורו של הנשיא דונלד טראמפ באירוע פתיחת העצרת הכללית של האו"ם בניו יורק
</gallery>

== ראו גם ==
* כנף תובלה 89 שיל חיל האוויר של ארצות הברית
* המכונית הנשיאותית (ארצות הברית)

==קישורים חיצוניים==
* 

== הערות שוליים ==

קטגוריה:נשיאות ארצות הברית
קטגוריה:יחידות חיל הנחתים של ארצות הברית
קטגוריה:טייסות
קטגוריה:הכוחות המזוינים של ארצות הברית: יחידות אוויריות
אבקת ביצים

חבילת אבקת ביצים שלמות משנות ה-40 של המאה ה-20 בארצות הברית
אַבְקַת בֵּיצִים היא אבקה עשויה בלילת ביצים שיובשה לחלוטין, על פי רוב באמצעות ייבוש בריסוס.

היתרונות העיקריים של אבקת ביצים לעומת ביצים טריות הם משקלה הנמוך, וכפועל יוצא שטח אחסון קטן יותר, וחיי מדף ארוכים יותר, לרבות היעדר הצורך בקירור. ניתן להשתמש באבקת ביצים באפייה ללא צורך בהוספת מים, וכן להכנת ביצה מקושקשת וחביתה לאחר המסתה בנוזלים.

== היסטוריה ==
פרסומות לאבקת ביצים הופיעו בארצות הברית בסוף שנות ה-90 של המאה ה-19, ובספרות מוזכרת אבקת ביצים כמרכיב עיקרי של בישול במחנה כבר בשנת 1912.

השיטה המודרנית לייצור אבקת ביצים פותחה בשנות ה-30 של המאה ה-20 על ידי יצרנית העוגות, חברת אלברט גרנט ושות' מלונדון, עת עובד של החברה הבין שבלילת הביצים שהחברה ייבאה מסין הכילה 75% מים. מפעל ניסיוני לייבוש בהקפאה נבנה, ולאחר הצלחת הניסוי הוקם מפעל בסינגפור לעיבוד ביצים מסין. המפעל הועבר לארגנטינה עם התגברות רוחות המלחמה. בזמן מלחמת העולם השנייה הסירה ממשלת בריטניה את הפטנט משיטת ייבוש הביצים, וספקים רבים אחרים נכנסו לשוק, בפרט בארצות הברית.

במהלך המלחמה נעשה שימוש באבקת ביצים בממלכה המאוחדת כחלק ממדיניות קיצוב. בדומה לכך, גם בתקופת הצנע בישראל נעשה שימוש נרחב באבקת ביצים, לרבות כרזות לשכנוע הציבור לצרוך אבקת ביצים במקום ביצים טריות.

== מאפיינים ==
ישנם שלושה סוגים של מוצרי אבקת ביצים: אבקת ביצים שלמות, אבקת חלבונים ותערובת אבקת ביצים הכוללת גם אבקת חלב ושמן צמחי.

לאבקת ביצים יש חיי מדף של 5–10 שנים כשהיא מאוחסנת ללא חמצן בסביבת אחסון קרירה.

== ראו גם ==
* אבקת חלב

== קישורים חיצוניים ==

* 
* 

== הערות שוליים ==

ביצים
קטגוריה:מזון מיובש
קטגוריה:ביצים
פואד אבאזה

פוּאַד אַבַּאזַה בַּאשַׁא (בערבית: فؤاد أباظة باشا; תעתיק מדויק: פֻאַ'אד אבאט'ה; נולד ב-23 ביולי 1890, ולפי מקור אחר ב-1885, תאריך פטירתו לא ידוע) היה איש עסקים מצרי, מנהל האגודה החקלאית המלכותית.

אבאזה נולד במיניא אל-קמח, בן למשפחת אבאזה. היה מנהל האגודה החקלאית המלכותית ויושב ראש ועדת הכותנה המצרית המשותפת. במסגרת זו עסק בארגון תערוכות ומשלחות כלכליות–חקלאיות. הוא עמד בראש מועדון האחדות הערבית (نادي الاتحاد العربي) בקהיר, אשר דגל בפאן-ערביות, ואף ניסה להקיף סניף של המועדון בארץ ישראל. היה ידוע בפעילותו האנטי-ציונית. למרות תמיכתו זו בפאן-ערביות, משנוכח שהאינטרסים של מדינות ערב אינם עולים בקנה אחד, הציע להקים איחוד של מדינות הנילוס, ובהן סודאן, חבש, אריתריאה ואוגנדה, אם כי עוד קודם לכן ארגן משלחות מצריות לחקר המצב הכלכלי בסודאן.

בנוסף, היה חבר הנהלת התאחדות הכדורגל המצרית בין השנים 1921–1925 וחבר כבוד בהנהלת מועדון הכדורגל אל-אהלי.

את התואר פאשא קיבל ב-15 בפברואר 1937.

תמיכתו בפארוק, מלך מצרים, גם לאחר הדחתו של המלך וצאתו לגלות, הובילה לפיטוריו מצד ממשל הקצינים החופשיים.

היה נשוי לבת דודו מצד אמו, פאטמה פח'ר א-דין.

==הערות שוליים==

קטגוריה:משפחת אבאזה
קטגוריה:מצרים: אישים
קטגוריה:ילידי 1890
SpaceX Crew-3

SpaceX Crew-3 היא המשימה המבצעית הראשונה של החללית דרגון C210 אנדורנס מתוצרת SpaceX כחלק מהתוכנית המאוישת המסחרית של נאס"א, והטיסה הרביעית בסך הכל של חללית מדגם דרגון 2. המשימה שוגרה ב-11 בנובמבר 2021 על גבי משגר הפאלקון 9 מכן שיגור 39A שבמרכז החלל קנדי.

הצוות הצטרף למשלחת מס' 66 לתחנת החלל הבין-לאומית בפיקוד אנטון שקאפלרוב.

==צוות==
{| class="wikitable"
!style="width:150px;"|תפקיד !! style="width:200px;"|אסטרונאוט
|-
! valign="center"| מפקד החללית
| align="center"| רג'ה צ'ארי, נאס"א טיסת חלל ראשונה
|-
! valign="center"| טייס
| align="center"| תומאס מרשברן, נאס"א טיסת חלל שלישית
|-
! valign="center"| מומחה משימה 1
| align="center"| מתיאס מאורר, סוכנות החלל האירופית טיסת חלל ראשונה
|-
! valign="center"| מומחה משימה 2
| align="center"| קיילה בארון, נאס"א טיסת חלל ראשונה
|}

===צוות גיבוי===
* צ'ל לינדגרן, נאס"א
* רוברט נינס, נאס"א
* סמנתה כריסטופורטי, סוכנות החלל האירופית
* סטפני וילסון, נאס"א 

על הרכב הצוות הוחלט בספטמבר-דצמבר 2020. באותה תקופה היה מתוכנן שקוסמונאוט רוסי יהיה חלק מהצוות. באפריל 2021 הוחלט שהוא השתתף בטיסה אחרת.

==משימה==
הדיגור תוכנן ל-31 באוקטובר 2021. לאור מזג האוויר הוא נדחה מספר פעמים. כאשר הוחלט ששיגור יהיה ב-9 בנובמבר, סוכם שצוות SpaceX Crew-2 יעזוב את תחנת החלל עוד לפני הגעת "SpaceX Crew-3"

ב-11 בנובמבר 2021, חללית הדרגון C210 אנדורנס ובה ארבעת חברי צוות המשימה שוגרו בעזרת משגר פאלקון 9 מכן השיגור 39A שבמרכז החלל קנדי. השלב הראשון של משגר הפאלקון 9 (מספר סידורי B1067.2) נחת בחזרה על פלטפורמה צפה באוקיינוס האטלנטי. זה היה השיגור השני עם אותו משגר. כ-20 שעות לאחר השיגור, עגנה חללית אל מודול הרמוני שבתחנת החלל הבינלאומית. הם הצטרפו למשלחת מס' 66 לתחנת החלל הבין-לאומית בפיקוד אנטון שקאפלרוב ולאחר סיום פעילותה היו חלק של משלחת מס' 67 בפיקוד אולג ארטמייב.

לאחר השלמת תנתוכנית החלו הכנות לניתוק החללית מתחנת החלל. תחילת טיסה חזרה נדחה מספר פעמים מסוף אפריל לתחית מאי.

ב-5 במאי 2022, בתום 174 ימי משימה, חללית הדרגון חזרה בשלום לכדור הארץ בצניחה אל מימי האוקיינוס האטלנטי אל מול חופי פלורידה וחולצה על ידי אוניית אספקה לאסדות Shannon.

==קישורים חיצוניים==

* [https://www.nasa.gov/specials/ccp-press-kit/main.html התוכנית המאוישת המסחרית], באתר הרשמי של נאס"א
* [https://www.nasa.gov/wp-content/uploads/2022/05/crew_3_mission_overview_0.pdf המשימה באתר נאס"א]
* [http://www.spacefacts.de/mission/english/crew-3.htm תיאור המשימה]

קטגוריה:דרגון 2
קטגוריה:התוכנית המאוישת המסחרית
קטגוריה:2021 בארצות הברית
קטגוריה:2022 בארצות הברית
קרו דרגון אנדורנס

דרגון C210 אנדורנס היא קפסולת חלל המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2021.

החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמתואם לשימוש חוזר. חזרת החללית מבוצעת למפרץ מקסיקו.

החללית מצוידת במערכת עגינה מסוג NDS (NASA Docking System) המאפשרת לה לעגון באופן עצמאי ואוטומטי בתחנת החלל הבין-לאומית.

==היסטוריה==
באוקטובר 2021 הוחלט ששם החללית תהיה "אנדורנס" לכבוד מאמץ מיוחד של צוותי נאס"א ו-SpaceX בהכנות לטיסה בתקופת מגפת הקורונה. כמו כן היה זה שמה של אונייתו של ארנסט שקלטון במשלחת הטראנס-אנטארקטית האימפריאלית.

השיגור הראשון בוצע ב-11 בנובמבר 2021 על ידי משגר פאלקון 9 מכן שיגור 39A במרכז החלל קנדי. לראשונה בשיגור טיסה מאוישת בוצע שימוש חוזר במשגר שכבר היה בשימוש. המשגר נחת בחזרה על פלטפורמה צפה באוקיינוס האטלנטי.

השיגור השני בוצע באוקטובר 2022 במסגרת משימה SpaceX Crew-5. המשגר נחת בחזרה על פלטפורמה צפה באוקיינוס האטלנטי. משך המשימה היה 157 ימים.

השיגור השלישי בוצע ב-26 באוגוסט 2023 במסגרת משימה SpaceX Crew-7. המשגר נחת בחזרה באזור נחיתה מס' 1 בקייפ קנוורל. החללית חזרה לכדור הארץ במרץ 2024.

==תיאור משימות==
{|class=wikitable
|-
!| מספר טיסה
!| לוגו/משימה
!|משגר
!| תאריך שיגור
!| תאריך נחיתה
!| צוות
!| משך טיסה בימים
!| הערות
|-
|| 1
|SpaceX Crew-3
|| B 1067.2
|| 11 בנובמבר 2021
|| 6 במאי 2022
|| רג'ה צ'ארי תומאס מרשבורן קיילה בארון מטיאס מאורר
|| 176
|| חיבור לתחנת החלל הבין-לאומית, הצטרפות למשלחת מס' 66 ו-משלחת מס' 67
|-
|| 2
|SpaceX Crew-5
|| B 1077.1
|| 5 באוקטובר 2022
|| 12 במרץ 2022
|| ניקול אונאפו מאן ג'וש קסדה קואיצ'י וקאטה אנה קיקינה
|| 157
|| חיבור לתחנת החלל הבין-לאומית, הצטרפות למשלחת מס' 68
|-
|| 3
|SpaceX Crew-7
|| B 1081.1
|| 26 באוגוסט 2023
|| 2024
|| ג'סמין מוגבלי אנדראס מוגנסן סטושי פורוקבה קונסטנטין בוריסוב
|| 12 במרץ 2024
|| חיבור לתחנת החלל הבין-לאומית, הצטרפות למשלחת מס' 69
|}

==קישורים חיצוניים==

* [https://www.spacex.com/vehicles/dragon/ תיאור החללית באתר היצרן]

קטגוריה:SpaceX
קטגוריה:דרגון 2
יונתן פרידמן

יונתן פרידמן (נולד ב-14 במרץ 2003) הוא מתעמל אקרובטי ישראלי שזכה במדליית כסף באולימפיאדת הנוער בואנוס איירס (2018).

==ביוגרפיה==
פרידמן גדל במושב סלעית במערב השומרון. הוא סיים את בית ספר תיכון עמי אסף בבית ברל. הוא מתאמן בהדרכתו של אמיר מוזס. משרת בצבא כספורטאי מצטיין.

===2017===
באליפות אירופה לנוער באקרובטיקה לשנת 2017 הוא זכה במדליית הזהב ברביעיית בנים יחד עם אדם נודל, רועי נועם ונבו גברא בתוצאה של 27.350 נקודות.

===2018===
באוקטובר 2018 ייצג את ישראל באולימפיאדת הנוער שנערכה בבואנוס איירס, ארגנטינה, וזכה ביחד עם נועה קזדו יקר במדליית כסף בהתעמלות אקרובטית לזוגות מעורבים בתוצאה של 27.590 נקודות. השניים סיימו אחרי זוג מבולגריה (27.850 נקודות) ולפני זוג מאוקראינה (27.450 נקודות). הם הקדישו את הופעתם לבן זוגה המנוח של מאמנתם, שנהרג בתאונת אופנוע.

===2019===
באליפות אירופה עד גיל 16 שנערכה בחולון באוקטובר 2019 זכה במדליית זהב ביחד עם איימי רפאלי.

===2021===
====אלוף עולם עד גיל 19====
באליפות העולם שנערכה בז'נבה, שווייץ ביוני 2021 זכה במדליית כסף בזוגות מעורבים ביחד עם איימי רפאלי בתוצאה של 28.350 נקודות.

===2022===
באליפות העולם שנערכה בבאקו, אזרבייג'ן במרץ 2022 זכה במדליית זהב בזוגות מעורבים ביחד עם איימי רפאלי.

===2023===
במסגרת סבב הגביע העולמי לשנת 2023 הוא התחרה בקטגוריית זוגות מעורבים יחד עם איימי רפאלי. השניים דורגו במקום השני בסבב, וזכו במדליית זהב בפורס-סינט-אמנדס, בלגיה בתוצאה של 29.750 נקודות. במדליות כסף בז'שוב, פולין בתוצאה של 28.930 נקודות ובמאיה פורטוגל בתוצאה של 29.030 נקודות.

== ראו גם ==
* התעמלות אקרובטית בישראל

== קישורים חיצוניים ==

==הערות שוליים==

קטגוריה:בוגרי התיכון האזורי עמי אסף
קטגוריה:מתעמלים אקרובטים ישראלים
קטגוריה:זוכי מדליות ישראלים באולימפיאדת הנוער
קטגוריה:ישראלים שנולדו ב-2003
דיור חולמטוב

דיור חולמטוב (באוזבקית: Diyor Xolmatov; נולד ב-22 ביולי 2002 בפרגנה שבאוזבקיסטן) הוא כדורגלן אוזבקי המשחק בעמדת קשר הכנף בקבוצת פחטקור טשקנט מליגת העל האוזבקית ובנבחרת אוזבקיסטן.

== קריירת מועדונים ==
חולמטוב גדל במחלקת הנוער של פחטקור טשקנט. בשנת 2020 החל לשחק בקבוצה הבוגרת של המועדון במסגרת ליגת העל האוזבקית.

== קריירה בינלאומית ==
ב-25 בדצמבר 2023 ערך חולמטוב את הופעת הבכורה שלו בנבחרת אוזבקיסטן, בניצחון 4-1 על נבחרת קירגיזסטן במשחק ידידות.

נכלל בסגל נבחרת אוזבקיסטן לטורניר גביע אסיה 2023.

נכלל בסגל הנבחרת האולימפית של אוזבקיסטן לטורניר הכדורגל באולימפיאדת פריז (2024).

== תארים ==
;פחטקור טשקנט
* אליפות אוזבקיסטן (4): 2020, 2021, 2022, 2023
* הגביע האוזבקי (1): 2020
* הסופר קאפ האוזבקי (2): 2021, 2022

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:קשרי כדורגל אוזבקים
קטגוריה:כדורגלני פחטקור טשקנט
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:כדורגלנים אוזבקים באולימפיאדת פריז (2024)
קטגוריה:אוזבקים שנולדו ב-2002
שרזוד נסרולייב

שרזוד נסרולייב (באוזבקית: Шерзод Насруллаев; נולד ב-23 ביולי 1998 בקוסון שבאוזבקיסטן) הוא כדורגלן אוזבקי המשחק בעמדת המגן השמאלי בקבוצת נסאף מליגת העל האוזבקית ובנבחרת אוזבקיסטן.

== קריירת מועדונים ==
נסרולייב גדל במחלקת הנוער של נסאף. בשנת 2018 החל לשחק בקבוצה הבוגרת של המועדון במסגרת ליגת העל האוזבקית.

== קריירה בינלאומית ==
ב-27 בינואר 2022 ערך נסרולייב את הופעת הבכורה שלו בנבחרת אוזבקיסטן, בניצחון 3-0 על נבחרת דרום סודאן במשחק ידידות.

נכלל בסגל נבחרת אוזבקיסטן לטורניר גביע אסיה 2023.

== תארים ==
;נסאף
* הגביע האוזבקי (3): 2021, 2022, 2023
* הסופר קאפ האוזבקי (2): 2023

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:אוזבקים שנולדו ב-1998
חוג'יאקבר אליג'ונוב

חוג'יאקבר אליג'ונוב (נולד ב-19 באפריל 1997 בטשקנט שבאוזבקיסטן) הוא כדורגלן אוזבקי המשחק בעמדת המגן הימני בקבוצת פחטקור טשקנט מליגת העל האוזבקית ובנבחרת אוזבקיסטן.

== קריירת מועדונים ==
אליג'ונוב גדל במחלקת הנוער של פחטקור טשקנט. בשנת 2017 החל לשחק בקבוצה הבוגרת של המועדון במסגרת ליגת העל האוזבקית.

== קריירה בינלאומית ==
ב-7 ביוני 2019 ערך אליג'ונוב את הופעת הבכורה שלו בנבחרת אוזבקיסטן, בניצחון 4-0 על נבחרת קוריאה הצפונית במשחק ידידות. ב-11 ביוני 2023 הבקיע את שער הבכורה שלו בנבחרת, בניצחון 3-0 על נבחרת עומאן במסגרת גביע מרכז אסיה.

נכלל בסגל נבחרת אוזבקיסטן לטורניר גביע אסיה 2023.

== תארים ==
;פחטקור טשקנט
* אליפות אוזבקיסטן (5): 2019, 2020, 2021, 2022, 2023
* הגביע האוזבקי (1): 2019, 2020
* גביע הליגה האוזבקית (1): 2019
* הסופר קאפ האוזבקי (2): 2021, 2022

;נבחרת אוזבקיסטן עד גיל 23
* גביע אסיה עד גיל 23 (1): 2018

== קישורים חיצוניים ==

== הערות שוליים ==

קטגוריה:כדורגלנים אוזבקים
קטגוריה:מגני כדורגל אוזבקים
קטגוריה:טשקנט: כדורגלנים
קטגוריה:כדורגלני פחטקור טשקנט
קטגוריה:כדורגלני נבחרת אוזבקיסטן
קטגוריה:כדורגלני גביע אסיה 2023
קטגוריה:ילידי 1997
אחמד אל-ג'אנחי

אחמד אל-ג'אנחי (בערבית: أحمد الجانحي, בתעתיק: אחמד אלג'אנחי; נולד ב-22 בספטמבר 2000 בדוחה שבקטר) הוא כדורגלן קטרי המשחק בעמדת קשר כנף בקבוצת אל-ע'ראפה מליגת העל הקטרית ובנבחרת קטר.

== קריירת מועדונים ==
אל-ג'אנחי נולד בדוחה שבקטר, וגדל באקדמיית אספייר המקומית. בשנת 2019 החל לשחק בקבוצה הבוגרת של אל-ע'ראפה במסגרת ליגת העל הקטרית.

== קריירה בינלאומית ==
ב-31 בדצמבר 2023 ערך אל-ג'אנחי את הופעת הבכורה שלו בנבחרת קטר, בניצחון 3-0 על נבחרת קמבודיה במשחק ידידות.

נכלל בסגל נבחרת קטר לטורניר גביע אסיה 2023.

== תארים ==
;אל-ע'ראפה
* גביע הליגה הקטרית (1): 2018/2019

== קישורים חיצוניים ==

== הערות שוליים ==

קטגוריה:כדורגלנים קטרים
קטגוריה:קשרי כדורגל קטרים
קטגוריה:דוחה: כדורגלנים
קטגוריה:כדורגלני אל-ע'ראפה
קטגוריה:כדורגלני נבחרת קטר
קטגוריה:כדורגלני גביע אסיה 2023
קטגוריה:ילידי 2000
רוסלאן חאילוייב

רוסלאן דילוברשואביץ' חאילוייב (ברוסית: Руслан Диловаршоевич Хайлоев; נולד ב-29 באוקטובר 2003 בטבר שברוסיה) הוא כדורגלן טג'יקי-רוסי המשחק בעמדת הקשר בקבוצת טיומן מהליגה הרוסית הראשונה ובנבחרת טג'יקיסטן.

== קריירת מועדונים ==
חאילוייב גדל במחלקות הנוער של וולגה טבר וזניט סנקט פטרבורג. בשנת 2021 החל לשחק בזניט-2 סנקט פטרבורג, קבוצת המילואים של זניט סנקט פטרבורג.

ב-20 בספטמבר 2023 חתם בטיומן מהליגה הרוסית הראשונה.

== קריירה בינלאומית ==
חאילוייב נולד ברוסיה לאב ממוצא טג'יקי. ב-17 באוקטובר 2023 ערך את הופעת הבכורה שלו בנבחרת טג'יקיסטן, בניצחון 0–2 על נבחרת מלזיה במשחק ידידות.

נכלל בסגל נבחרת טג'יקיסטן לטורניר גביע אסיה 2023.

==קישורים חיצוניים==

== הערות שוליים ==

קטגוריה:כדורגלנים טג'יקים
קטגוריה:קשרי כדורגל טג'יקים
קטגוריה:כדורגלנים רוסים
קטגוריה:קשרי כדורגל רוסים
קטגוריה:כדורגלני נבחרת טג'יקיסטן
קטגוריה:כדורגלני גביע אסיה 2023
קטגוריה:רוסים שנולדו ב-2003
רוסתם יאטימוב

רוסתם בובורחימוביץ' יאטימוב (ברוסית: Рустам Боборахимович Ятимов; נולד ב-13 ביולי 1998 בניז'ני נובגורוד שברוסיה) הוא כדורגלן טג'יקי-רוסי המשחק בעמדת השוער בקבוצת רוסטוב מליגת העל הרוסית ובנבחרת טג'יקיסטן.

== קריירת מועדונים ==
יאטימוב גדל במחלקת הנוער של ניז'ני נובגורוד. ב-24 בפברואר 2017 חתם על חוזה לחמש שנים באיסטיקלול דושנבה מליגת העל הטג'יקית. ב-30 ביוני 2017 חזר לניז'ני נובגורוד, ששיחקה בליגה הרוסית הראשונה. ב-23 ביולי 2018 חתם פעם נוספת באיסטיקלול דושנבה.

== קריירה בינלאומית ==
ב-7 ביוני 2019 ערך יאטימוב את הופעת הבכורה שלו בנבחרת טג'יקיסטן, בתיקו 1-1 נגד נבחרת אפגניסטן במשחק ידידות.

נכלל בסגל נבחרת טג'יקיסטן לטורניר גביע אסיה 2023.

==קישורים חיצוניים==

== הערות שוליים ==

קטגוריה:כדורגלנים טג'יקים
קטגוריה:שוערי כדורגל טג'יקים
קטגוריה:כדורגלנים רוסים
קטגוריה:שוערי כדורגל רוסים
קטגוריה:כדורגלני ניז'ני נובגורוד
קטגוריה:כדורגלני איסטיקלול דושנבה
קטגוריה:כדורגלני רוסטוב
קטגוריה:כדורגלני נבחרת טג'יקיסטן
קטגוריה:כדורגלני גביע אסיה 2023
קטגוריה:רוסים שנולדו ב-1998
בית המשפט הפדרלי השמיני לערעורים של ארצות הברית

בית המשפט הפדרלי השמיני לערעורים של ארצות הברית (באנגלית: United States Court of Appeals for the Eighth Circui) הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השני הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות צפון דקוטה, דרום דקוטה, איווה, נברסקה, מיזורי וארקנסו סמכות ערעורים על עשרה בתי משפט מחוזיים: שניים בארקנסו (המחוז המערבי והמחוז המזרחי), שניים באיווה (המחוז הצפוני והדרומי), אחד במינסוטה, שניים במיזורי (המחוז המערבי והמזרחי), אחד בנברסקה, אחד בדרום דקוטה ואחד בצפון דקוטה.

בשנת 1929 העביר הקונגרס חוק המוריד נטל מבית המשפט השמיני לערעורים ויצר בית המשפט הפדרלי העשירי לערעורים של ארצות הברית שכלל את ויומינג, קולורדו, יוטה, ניו מקסיקו, קנזס ואוקלהומה.

שלושה משופטי בית המשפט קודמו לכהונה בבית המשפט העליון של ארצות הברית – ויליס ואן דוונטר, צ'ארלס ויטאקר והארי בלקמן.

== קישורים חיצוניים ==

* 

== הערות שוליים ==

קטגוריה:בתי המשפט הפדרליים לערעורים של ארצות הברית
קטגוריה:מיזורי
קטגוריה:דקוטה הדרומית
קטגוריה:דקוטה הצפונית
קטגוריה:איווה
קטגוריה:מינסוטה
קטגוריה:ארקנסו
NuAngels

NuAngels (בעברית: נו-אנג'לס), הידוע גם בשם הקודם neAngely (באוקראינית וברוסית: неАнгелы), היה צמד אוקראיני שהוקם ב-2006 על ידי המפיק האוקראיני יורי ניקיטין.<ref name=":0"></ref> הצמד הורכב מאוקסנה קוזניצובה (באוקראינית: Оксана Кузнецова; ברוסית: Оксана Кузнецова), המכונה "סלבה" (באוקראינית ורוסית: Слава) ויקטרינה סמיוחה (באוקראינית: Катерина Сматерина Смю), המכונה "ויקטוריה" (באוקראינית: Виктория; ברוסית: Виктория).<ref name=":0" /> הצמד הקליט שירים בשפה הרוסית וגם בשפה האנגלית.

בשנת 2008 הוקלט השיר "I Need Your Love" בהשתתפות הזמרת-יוצרת הישראלית דנה אינטרנשיונל.<ref></ref>

== דיסקוגרפיה ==
=== אלבומי אולפן ===
* 2006: Nomer Odin
* 2013: Roman

=== אוספים ===
* 2015: The Best of НеАнгелы

== קישורים חיצוניים ==
* 

== הערות שוליים ==

קטגוריה:להקות אוקראיניות
קטגוריה:צמדים מוזיקליים נשיים
קטגוריה:זמרות אוקראיניות
קטגוריה:להקות שהוקמו בשנת 2006
בית המשפט הפדרלי הראשון לערעורים של ארצות הברית

בית המשפט הפדרלי הראשון לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט הראשון הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות טריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות מיין, מסצ'וסטס, רוד איילנד, ניו המפשייר, והטריטוריה פוארטו ריקו. והוא בעל סמכות ערעורים על חמישה בתי משפט מחוזיים אחד בכל מדינה.

בבית המשפט הפדרלי הראשון מכהן מספר השופטים הקטן ביותר מבין שנים עשר בתי המשפט לערעורים של ארצות הברית.

שניים משופטי בית המשפט קודמו לכהונה בבית המשפט העליון של ארצות הברית – דייוויד סוטר וסטיבן ברייר.

== קישורים חיצוניים ==

* 

== הערות שוליים ==

קטגוריה:מסצ'וסטס
קטגוריה:מיין
קטגוריה:ניו המפשייר
קטגוריה:רוד איילנד
קטגוריה:פוארטו ריקו
קטגוריה:בתי המשפט הפדרליים לערעורים של ארצות הברית
פטריק יזבכ

פטריק יזבכ (באנגלית: Patrick Yazbek; נולד ב-5 באפריל 2002 בליברפול שבניו סאות' ויילס, אוסטרליה) הוא כדורגלן אוסטרלי-לבנוני המשחק בעמדת הקשר בקבוצת ויקינג מליגת העל הנורווגית ובנבחרת אוסטרליה.

== קריירת מועדונים ==
יזבכ נולד באוסטרליה, והוא ממוצא לבנוני. הוא שיחק במחלקות הנוער של אוסטרל, פוטבול NSW, קלאב מרקוני, סידני יונייטד, וסטרן סידני וונדררס וסידני. בשנת 2020 החל לשחק בקבוצת המילואים של סידני, ובשנת 2021 החל לשחק בקבוצה הראשונה של המועדון במסגרת ליגת העל האוסטרלית. הוא ערך 28 הופעות ליגה בקבוצה הראשונה של המועדון, בהן הבקיע שער אחד.

ב-2 בפברואר 2023 חתם בוויקינג מליגת העל הנורווגית.

== קריירה בינלאומית ==
יזבכ נכלל בסגל נבחרת אוסטרליה עד גיל 23 לטורניר גביע אסיה עד גיל 23 בשנת 2022, וערך שש הופעות במדי הטורניר.

נכלל בסגל נבחרת אוסטרליה לטורניר גביע אסיה 2023, על-אף שלא ערך הופעות במדי הנבחרת עד למועד הזימון, אך לא שיחק בטורניר.

ב-26 במרץ 2024 ערך את הופעת הבכורה שלו בנבחרת, בניצחון 5-0 על נבחרת לבנון במסגרת מוקדמות מונדיאל 2026.

== קישורים חיצוניים ==

== הערות שוליים ==

קטגוריה:כדורגלנים אוסטרלים
קטגוריה:קשרי כדורגל אוסטרלים
קטגוריה:כדורגלנים לבנונים
קטגוריה:קשרי כדורגל לבנונים
קטגוריה:כדורגלני סידני
קטגוריה:כדורגלני ויקינג
קטגוריה:כדורגלני נבחרת אוסטרליה
קטגוריה:כדורגלני גביע אסיה 2023
קטגוריה:אוסטרלים שנולדו ב-2002
עמאר רמדאן

עמאר מנאף רמדאן (בערבית: عمار مناف رمضان, בתעתיק מדויק: עמאר מנאף רמצ'אן; נולד ב-5 בינואר 2001 בג'בלה שבסוריה) הוא כדורגלן סורי המשחק בעמדת הקשר ההתקפי בקבוצת דאק 1904 דונאיסקה סטרדה מליגת העל הסלובקית ובנבחרת סוריה.

== קריירת מועדונים ==
רמדאן גדל במחלקות הנוער של ג'בלה, באניאס, אל-ח'ור, צ'ימיאנו קלצ'ו, יובנטוס ופרנצווארוש. ב-23 ביוני 2020 ערך את הופעתו היחידה בקבוצה הבוגרת של פרנצווארוש, בהפסד 1-0 לפהרוואר במסגרת המחזור ה-32 בליגת העל ההונגרית לעונת .

ב-28 בינואר 2021 הושאל לסורוקסאר מליגת המשנה ההונגרית, במדיה ערך 17 הופעות ליגה והבקיע שני שערים.

ב-6 בספטמבר 2021 הושאל למשך עונת לספרטק טרנבה מליגת העל הסלובקית. הוא ערך 12 הופעות ליגה במדי המועדון, וכן זכה עמו בגביע הסלובקי.

ב-22 ביולי 2022 חתם רמדאן בדאק 1904 דונאיסקה סטרדה מליגת העל הסלובקית.

== קריירה בינלאומית ==
ב-23 בספטמבר 2022 ערך רמדאן את הופעת הבכורה שלו בנבחרת סוריה, בהפסד 2-0 לנבחרת ירדן במשחק ידידות.

נכלל בסגל נבחרת סוריה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים סורים
קטגוריה:קשרי כדורגל סורים
קטגוריה:כדורגלני פרנצווארוש
קטגוריה:כדורגלני ספרטק טרנבה
קטגוריה:כדורגלני דאק 1904 דונאיסקה סטרדה
קטגוריה:כדורגלני נבחרת סוריה
קטגוריה:כדורגלני גביע אסיה 2023
קטגוריה:ספורטאים זרים באיטליה
קטגוריה:ספורטאים זרים בהונגריה
קטגוריה:ספורטאים זרים בסלובקיה
קטגוריה:סורים שנולדו ב-2001
פבלו סבאג

פבלו דויד סבאג דקרט (בספרדית: Pablo David Sabbag Daccarett; נולד ב-11 ביוני 1997 בברנקייה שבקולומביה) הוא כדורגלן קולומביאני-סורי המשחק בעמדת החלוץ בקבוצת אליאנסה לימה מליגת העל הפרואנית, בהשאלה מלה אקידד, ובנבחרת סוריה.

== קריירת מועדונים ==
סבאג גדל במחלקת הנוער של דפורטיבו קאלי. הוא ערך 23 הופעות ליגה במדי הקבוצה הראשונה של המועדון במסגרת ליגת העל הקולומביאנית, בהן הבקיע שלושה שערים. הוא הושאל לאורסומרסו מליגת המשנה הקולומביאנית, במדיה ערך 13 הופעות ליגה והבקיע שני שערים, ולטונדלה מליגת העל הפורטוגלית, במדיה ערך חמש הופעות ליגה והבקיע שער אחד.

ב-1 ביולי 2019 חתם בלה אקידד מליגת העל הקולומביאנית. בהמשך הושאל לקבוצות אסטודיאנטס לה פלאטה וניואל'ס אולד בויס מליגת העל הארגנטינאית.

ב-1 בינואר 2023 הושאל לאליאנסה לימה מליגת העל הפרואנית.

== קריירה בינלאומית ==
סבאג נכלל בסגל נבחרת סוריה לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

ב-5 בינואר 2024 ערך את הופעת הבכורה שלו בנבחרת סוריה, בתיקו 1-1 נגד נבחרת קירגיזסטן במשחק ידידות.

== קישורים חיצוניים ==

== הערות שוליים ==

קטגוריה:כדורגלנים קולומביאנים
קטגוריה:חלוצי כדורגל קולומביאנים
קטגוריה:כדורגלנים סורים
קטגוריה:חלוצי כדורגל סורים
קטגוריה:ברנקייה: כדורגלנים
קטגוריה:כדורגלני דפורטיבו קאלי
קטגוריה:כדורגלני טונדלה
קטגוריה:כדורגלני לה אקידד
קטגוריה:כדורגלני אסטודיאנטס לה פלאטה
קטגוריה:כדורגלני ניואל'ס אולד בויס
קטגוריה:כדורגלני אליאנסה לימה
קטגוריה:כדורגלני נבחרת סוריה
קטגוריה:כדורגלני גביע אסיה 2023
קטגוריה:ספורטאים זרים בפורטוגל
קטגוריה:ספורטאים זרים בארגנטינה
קטגוריה:ספורטאים זרים בפרו
קטגוריה:קולומביאנים שנולדו ב-1997
קטגוריה:סורים שנולדו ב-1997
Chi Mai

קי מאי (מילולית מאיטלקית: מי בכלל) הוא קטע אינסטרומנטלי שהולחן על ידי המלחין האיטלקי אניו מוריקונה בשנת 1971. הוא שימש לראשונה בסרט "מדלנה" (1971), מאוחר יותר בסדרת הטלוויזיה טירת האנגלי (1978), בסרט "המקצוען" בבימויו של ז'ורז' לוטנר (1981), ובשנת 1981 היא שימשה כנעימת הנושא לסדרה "חייו ותקופתו של דייוויד לויד ג'ורג'" של ה-BBC והגיעה למקום השני במצעד הסינגלים הבריטי.

אלמנטים מ"קי מאי" הופיעו במערבון הספגטי בבימויו של סרג'ו קורבוצ'י "השתיקה הגדולה" בשנת 1968, ביצירה "Invito All'Amore". המילים המקוריות באיטלקית לשיר זה נכתבו על ידי קרלו ניסטרי ופורסמו על ידי קאזה ריקורדי בשנת 1972.

בשנות ה-80 שימש הקטע "קי מאי" בצרפת לפרסומת של רויאל קאנין ובשנת 1987 לפרסומת לסיגריות דנהיל. ב-2002, בסרט הצרפתי, "אסטריקס ואובליקס: המשימה קלאופטרה", בסצנה שבה הכלב דוגמטיקס רודף אחרי ליגיונר שרץ בהילוך איטי (כמו בפרסומת), נוגנה נעימת "קי מאי" ברקע.

בטקס האשכבה הלאומי שנערך לז'אן-פול בלמונדו ב-9 בספטמבר 2021, הקטע המוזיקלי "קי מאי" שימש כמנגינת המחווה.

== מיקומי שיא ==

== קישורים חיצוניים ==

* [https://www.baba-mail.co.il/content.aspx?emailid=39629 20 הנעימות שיעוררו בכם זיכרונות ורגשות נוסטלגיים]
* 

קטגוריה:שירי 1971
קטגוריה:סינגלים מ-1971
קטגוריה:אניו מוריקונה
קטגוריה:שירי נושא מסרטי קולנוע
קטגוריה:שירים מסרטי קולנוע
קטגוריה:קטעים אינסטרומנטליים
עבדאללה חמד

עבדאללה חמד מוחמד סלים אל-מנהאלי (בערבית: عبد الله حمد محمد سليم المنهالي, בתעתיק מדויק: עבדאללה חמד מחמד סלים אלמנהאלי; נולד ב-18 בספטמבר 2001 באבו דאבי שבאיחוד האמירויות הערביות) הוא כדורגלן אמירתי המשחק בעמדת הקשר האחורי בקבוצת אל-וחדה מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
חמד גדל במחלקת הנוער של אל-וחדה, והחל לשחק בקבוצה הבוגרת של המועדון בשנת 2019 במסגרת ליגת העל של איחוד האמירויות הערביות.

== קריירה בינלאומית ==
ב-2 בספטמבר 2021 ערך חמד את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת לבנון במסגרת מוקדמות מונדיאל 2022.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני אל-וחדה
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:ילידי 2001
יחיא א-רסאני

יחיא עלי סעיד א-רסאני (בערבית: يحيى علي سعيد الغساني, בתעתיק מדויק: יחיא עלי סעיד אלע'סאני; נולד ב-18 באפריל 1998 בשארג'ה שבאיחוד האמירויות הערביות) הוא כדורגלן אמירתי המשחק בעמדת קשר הכנף מליגת העל של איחוד האמירויות הערביות ובנבחרת איחוד האמירויות.

== קריירת מועדונים ==
א-רסאני גדל במחלקות הנוער של שבאב אל-אהלי ואל-וחדה. בשנת 2018 החל לשחק בקבוצה הבוגרת של אל-וחדה במסגרת ליגת העל של איחוד האמירויות הערביות, ובסך הכל ערך 34 הופעות ליגה במדי המועדון, בהן הבקיע ארבעה שערים.

ב-4 בינואר 2021 חתם א-רסאני על חוזה לארבע שנים בשבאב אל-אהלי מליגת העל של איחוד האמירויות הערביות.

== קריירה בינלאומית ==
ב-27 בינואר 2022 ערך א-רסאני את הופעת הבכורה שלו בנבחרת איחוד האמירויות הערביות, בניצחון 2-0 על נבחרת סוריה במסגרת מוקדמות מונדיאל 2022. במשחק זה הבקיע את שער הבכורה שלו בנבחרת.

נכלל בסגל נבחרת איחוד האמירויות הערביות לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים אמירתים
קטגוריה:קשרי כדורגל אמירתים
קטגוריה:כדורגלני אל-וחדה
קטגוריה:כדורגלני שבאב אל-אהלי דובאי
קטגוריה:כדורגלני נבחרת איחוד האמירויות הערביות
קטגוריה:כדורגלני גביע אסיה 2023
קטגוריה:אמירתים שנולדו ב-1998
טאישי ברנדון נוזאווה

טאישי ברנדון נוזאווה (ביפנית: 野澤 大志 ブランドン; נולד ב-25 בדצמבר 2002 באוקינאווה שביפן) הוא כדורגלן יפני המשחק בעמדת השוער בקבוצת טוקיו מליגת העל היפנית.

== קריירת מועדונים ==
נוזאווה גדל במחלקות הנוער של נגאטה דרגון, ריוקיו וטוקיו. בין השנים 2021–2022 הושאל מטוקיו לאיווטה גרולה מוריוקה, וערך במדיה 36 הופעות במסגרת ליגת המשנה היפנית והליגה היפנית השלישית.

בעונת החל לשחק במדי טוקיו במסגרת ליגת העל היפנית.

== קריירה בין-לאומית ==
נוזאווה בסגל נבחרת יפן לטורניר גביע אסיה 2023, על-אף שלא ערך הופעות במדי הנבחרת עד למועד הזימון.

נכלל בסגל הנבחרת האולימפית של יפן לטורניר הכדורגל באולימפיאדת פריז (2024).

== תארים ==
;טוקיו
* גביע הליגה היפנית (1): 2023

== קישורים חיצוניים ==

== הערות שוליים ==

קטגוריה:כדורגלנים יפנים
קטגוריה:שוערי כדורגל יפנים
קטגוריה:כדורגלני טוקיו
קטגוריה:כדורגלני נבחרת יפן
קטגוריה:כדורגלני גביע אסיה 2023
קטגוריה:כדורגלנים יפנים באולימפיאדת פריז (2024)
קטגוריה:יפנים שנולדו ב-2002
יוסטין הובנר

יוסטין קווינסי הובנר (בהולנדית ובאינדונזית: Justin Quincy Hubner; נולד ב-14 בספטמבר 2003 בדן בוס שבהולנד) הוא כדורגלן הולנדי-אינדונזי המשחק בעמדת הבלם בקבוצת וולברהמפטון וונדררס מהפרמייר ליג ובנבחרת אינדונזיה.

== קריירת מועדונים ==
הובנר גדל במחלקות הנוער של ברבנט יונייטד, וילם II, דן בוס. ב-19 בפברואר 2020 עבר למחלקת הנוער של וולברהמפטון וונדררס. ב-1 בפברואר 2023 חתם על חוזה חדש לשנתיים וחצי במועדון.

ג'נר גדל במחלקות הנוער של IJFC, אייאקס ואוטרכט. בשנת 2022 החל לשחק בקבוצת המילואים של אוטרכט.

== קריירה בינלאומית ==
ב-2 בינואר 2024 ערך הובנר את הופעת הבכורה שלו בנבחרת אינדונזיה, בהפסד 4-0 לנבחרת לוב במשחק ידידות.

נכלל בסגל נבחרת אינדונזיה לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים הולנדים
קטגוריה:כדורגלנים אינדונזים
קטגוריה:בלמי כדורגל הולנדים
קטגוריה:בלמי כדורגל אינדונזים
קטגוריה:כדורגלני וולברהמפטון וונדררס
קטגוריה:כדורגלני נבחרת אינדונזיה
קטגוריה:כדורגלני גביע אסיה 2023
קטגוריה:ספורטאים הולנדים באנגליה
קטגוריה:ספורטאים זרים באנגליה
קטגוריה:הולנדים שנולדו ב-2003
קטגוריה:אינדונזים שנולדו במאה ה-21
נווין דין באק

נווין דין באק (בוייטנאמית: Nguyễn Đình Bắc; נולד ב-19 באוגוסט 2004 בווין שבווייטנאם) הוא כדורגלן וייטנאמי המשחק בעמדת קשר הכנף בקבוצת קואנג נאם מליגת העל הווייטנאמית ובנבחרת וייטנאם.

== קריירת מועדונים ==
דין באק גדל במחלקות הנוער של סונג לאם נגה אן וקואנג נאם. בשנת 2022 החל לשחק בקבוצה הבוגרת של קואנג נאם במסגרת ליגת המשנה הווייטנאמית. בתום עונת העפיל עם המועדון לליגת העל הווייטנאמית.

== קריירה בינלאומית ==
ב-10 באוקטובר 2023 ערך דין באק את הופעת הבכורה שלו בנבחרת וייטנאם, בהפסד 2-0 לנבחרת סין במשחק ידידות. ב-16 בנובמבר 2023 הבקיע את שער הבכורה שלו בנבחרת, בניצחון 2-0 על נבחרת הפיליפינים במסגרת מוקדמות מונדיאל 2026.

נכלל בסגל נבחרת וייטנאם לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:קשרי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2004